लाहौर|…. पाकिस्तान के सबसे अनुभवी खिलाड़ी और पूर्व कप्तान शोएब मलिक ने खुलासा किया है कि वह अगले साल इंग्लैंड एंड वेल्स में होने वाले विश्व कप के बाद वनडे क्रिकेट से संन्यास ले लेंगे. 36 वर्षीय मलिक ने 1999 में वेस्टइंडीज के खिलाफ शारजाह में वनडे अंतर्राष्ट्रीय क्रिकेट में पदार्पण किया था. उन्होंने 2015 में टेस्ट से संन्यास ले लिया था. लेकिन सीमित ओवरों की क्रिकेट में वह अभी पाकिस्तान के लिए खेल रहे हैं.